Oficiālais Vēstnesis L 017 , 19/01/2002 Lpp. 0037 - 0038



Komisijas Regula (EK) Nr. 95/2002 (2002. gada 18. janvāris), ar kuru groza Regulu (EEK) Nr. 2670/81, ar ko paredz sīki izstrādātus īstenošanas noteikumus attiecībā uz cukura ražošanu, pārsniedzot kvotu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2001. gada 19. jūnija Regulu (EK) Nr. 1260/2001 par cukura tirgus kopīgo organizāciju [1], un jo īpaši tās 13. panta 3. punktu, tā kā: (1) Padomes 2001. gada 28. jūnija Regulā (EK) Nr. 1453/2001, ar ko ievieš īpašus pasākumus Azoru salām un Madeirai attiecībā uz konkrētiem lauksaimniecības produktiem un atceļ Regulu (EEK) Nr. 1600/92 (Poseima) [2], un 2001. gada 28. jūnija Regulā (EK) Nr. 1454/2001, ar ko ievieš īpašus pasākumus attiecībā uz dažiem lauksaimniecības produktiem Kanāriju salās un atceļ Regulu (EEK) Nr. 1601/92 (Poseican) [3], ir noteikts jauns režīms, lai mazinātu grūtības, kas saistītas ar šo reģionu atrašanos perifērijā, izolētību uz salām un tālumu. (2) Ar Padomes Regulu (EK) Nr. 1452/2001 [4], Regulu (EK) Nr. 1453/2001 un Regulu (EK) Nr. 1454/2001, ar Komisijas Regulu (EK) Nr. 20/2002 [5] noteiktie sīki izstrādātie noteikumi par to, kā īstenot īpašo piegādes režīmu attiecībā uz tāliem reģioniem, cita starpā paredz turpināt piemērot konkrētos noteikumus saistībā ar ierastajām tirdzniecības plūsmām ar pārējo Kopienas teritoriju, jo īpaši attiecībā uz C baltā cukura un C jēlcukura piegādi Regulas (EK) Nr. 1260/2001 13. panta nozīmē. Lai nodrošinātu standartizētu šīs regulas un Regulas (EK) Nr. 1260/2001 piemērošanas periodu, jāprecizē, ka īpašie noteikumi, kuri izklāstīti 1. panta 1.a punktā Komisijas 1981. gada 14. septembra Regulā (EEK) Nr. 2670/81, ar ko paredz sīki izstrādātus īstenošanas noteikumus attiecībā uz cukura ražošanu, pārsniedzot kvotu [6], kurā jaunākie grozījumi izdarīti ar Regulu (EK) Nr. 1148/98 [7], ir spēkā periodā, kas noteikts Regulas (EK) Nr. 1260/2001 10. panta 1. punktā. (3) Šajā regulā paredzētie pasākumi ir saskaņā ar Cukura pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2670/81 1. panta 1.a punkta tekstu aizstāj ar šo: "1a. Laikposmā, kas minēts Padomes Regulas (EK) Nr. 1260/2001 [8] 10. panta 1. punktā, neatkarīgi no 1. punkta a), b) un d) apakšpunkta, ja C cukuru importē Kanāriju salās vai Madeirā kā balto cukuru, uz ko attiecas KN kods 1701, vai Azoru salās kā jēlcukuru, uz ko attiecas KN kods 17011210, saskaņā ar to shēmu sistēmu atbrīvojumam no ievedmuitas nodokļiem, kura paredzēta Padomes Regulas (EK) Nr. 1453/2001 [9] 3. pantā vai Padomes Regulas (EK) Nr. 1454/2001 [10] 3. pantā, minētās shēmas piemērošanas nolūkā to uzskata par eksportētu uz trešo valsti Regulas (EK) Nr. 1260/2001 13. panta 1. punkta nozīmē un ar izcelsmi attiecīgajā trešā valstī." 2. pants Šī regula stājas spēkā nākamajā dienā pēc publicēšanas Eiropas Kopienu Oficiālajā Vēstnesī. To piemēro no 2002. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 18. janvārī Komisijas vārdā — Komisijas loceklis Franz Fischler [1] OV L 178, 30.6.2001., 1. lpp. [2] OV L 198, 21.7.2001., 26. lpp. [3] OV L 198, 21.7.2001., 45. lpp. [4] OV L 198, 21.7.2001., 11. lpp. [5] OV L 8, 11.1.2002., 1. lpp. [6] OV L 262, 16.9.1981., 14. lpp. [7] OV L 159, 3.6.1998., 38. lpp. [8] OV L 178, 30.6.2001., 1. lpp. [9] OV L 198, 21.7.2001., 26. lpp. [10] OV L 198, 21.7.2001., 45. lpp. --------------------------------------------------